|  |  |
| --- | --- |
| Til elever på vg1 NA    | **MELSOM VIDEREGÅENDE SKOLE** |
| Vår dato: | 11.08.2025 |
| Deres dato: |   |
| Vår referanse | 24/19474-3 |
| Deres referanse: |   |
| Vår saksbehandler: | Marianne Gryte |
|  |   |

# Velkommen til nytt skoleår på Melsom videregående skole

Første skoledag er **mandag 18. august 2025**. Vi møtes i gymsalen kl 10.00. Denne dagen vil du være sammen med klassen og kontaktlæreren, og du vil få informasjon om timeplaner, fag og aktiviteter som vil skje de første dagene.

Orienteringsmøte om studentboligen

Foresatte til vg1-elever som skal bo i studentboligen, inviteres til orienteringsmøte i **Stuene** lørdag 16. august kl 16.00.

Informasjonsmøte – skolen

Vi inviterer foresatte til foresattemøte om skolen og studietilbudet tirsdag 23. september kl 18.00 på Melsom vgs.

MRSA

For deg som har valgt naturbruk, vil en del av opplæringen foregå i ulike praksisarenaer der fjøs er en av disse. Her vil du være i kontakt med storfe- og småfebesetninger. I forbindelse med undervisning i fjøset, er det påkrevd at alle elever testes for MRSA før undervisningen i fjøset kan starte. Det er viktig at du tester deg for MRSA før skolestart.

MRSA er gule stafylokokker som har blitt motstandsdyktige mot antibiotika. MRSA kan smitte fra folk til dyr. Du kan være bærer av MRSA selv om du ikke er syk. Les mer om MRSA på [www.mattilsynet.no](http://www.mattilsynet.no).

Gjør følgende:

• Kontakt fastlegen, be om en time og poengter at du skal ha undervisning i fjøs ukentlig.

• Be om skriftlig testresultat

• Testresultatet leveres kontaktlærer innen 1. september 2025.

Arbeidsklær

I den praktiske delen av opplæringen, vil du ha behov for arbeidsklær. Ved skolestart trenger du en arbeidsbukse og støvel/sko med vernetupp. Verneutstyr og klær som brukes hos dyra, låner skolen ut. Du vil få mer informasjon om nødvendig utstyr i løpet av første skoleuka.

Kartlegging av faglige ferdigheter

For å gi elevene på Melsom tilpasset opplæring, gjennomfører vi Kartleggeren i matematikk, engelsk og norsk i løpet av de to første skoleukene.

PC- og læremiddelkontrakt

Før du får utlevert skole-pc, må du ha signert leiekontrakt. Det gjør du elektronisk ved å følge Linken: Leieavtale PC og lån av lærebøker - Vestfold fylkeskommune.

Skoleskyss

Nå er det også mulig å søke om gratis busskort for alle elever som har mer enn 6 km til skolen. Dette gjør du på nettsiden For elever i videregående skole (vkt.no). Her finner du informasjon og digitalt søknadskjema «MinSkyss».

Lånekassen

Vi minner også om at du kan søke Statens Lånekasse om stipend og lån. Mer informasjon finner du på www.lanekassen.no.

Ta kontakt med avdelingsleder Linda Isolde Hiis (tlf. 926 09 265) dersom det er noe du lurer på.

Vi gleder oss til å se deg!

Med hilsen

|  |  |
| --- | --- |
| Roar Jenshagenrektor | Marianne Grytekonsulent  |

*Dokumentet er elektronisk godkjent og sendes uten signatur.*